310 Rector

Rector aliorum debet habere auctoritatem in imperiis, Eccli. 17[:14]: *In unamquamque gentem præposuit* Deus, scilicet, non caro, non mundus rectores, id est, prelatos secundum illud Apo. 2[:26]: *Dabo potestatem super gentes*, etc.

Secundo, conformitatem in obseruanciis, Eccli. 32[:1]: *Rectorem te posuerunt? noli extolli, esto in illis*. Non super illos per oppressionem, non sub illis per villicacionem, non post illos per remissionem, non extra illos per singularitatem, sed in illis per vnitatem et hoc quia commembrum, quamuis caput, Apo. 7[:10-17] ignis *qui mecio throni est, reget illos*.

¶ Tercio, sagacitatem in negociis, Eccli. 49[:17]: *Joseph natus est homo*, *qui* est animal rationale *princeps fratrum, firmamentum* gentem, *rector populi*. Et hoc quia dispensator qui regis Israel intendet.

Quarto, sanctitatem in factis qui exemplar est aliorum, Eccli. 10[:2]: *Qualis rector civitatis, tales et inhabitantes in ea*. Sed heu quia Dan. 13[:5]: *Egressa est iniquitas a senioribus, qui videbantur regere populum*.

Quinto, utilitatem in officiis quia ipse caput est qui debet influere in membra, sensum, et motum, Eccli. 10[:4]: iustum *rectorem suscitabit* super Israel.

Sexto, bonitatem in custodiis quia pastorem, Psal. [47:15]: *Ipse reget nos in sæcula*.

Septimo, inflexibilitatem in iudiciis quia iudex est, Eccli. 33[:19]: *Audite, magnates et omnes populi, et rectores ecclesiæ*, audite, etc. Rom. 15[:12]: *Qui* <exiget> [*exsurget] regere* sanctis, *in eum* tali debetur honor, Eccli. 10[:24]: *In medio fratrum rector illorum in honore*.